ashish nehra makes comeback as a commentator
కామెంటేటర్‌గా ఆశిష్ నెహ్రా కొత్త అవతారం!
ఇటీవలే క్రికెటర్‌గా రిటైర్మెంట్ ప్రకటించిన ఫాస్ట్ బౌలర్ ఆశిష్ నెహ్రా కొత్త అవతారం ఎత్తనున్నాడు. వీరూతో కలిసి కామెంట్రీ చెప్పనున్నాడు.
TNN | Updated:
Nov 15, 2017, 07:12PM IST
కొద్ది వారాల క్రితమే రిటైర్మెంట్ ప్రకటించిన ఆశిష్ నెహ్రా కొత్త అవతారం ఎత్తుతున్నాడు. ఈడెన్ గార్డెన్స్ వేదికగా భారత్, శ్రీలంక మధ్య ప్రారంభం కానున్న తొలి టెస్టు సందర్భంగా.. నెహ్రా కామెంటేటర్&zwnj;గా మెరవనున్నాడు. సహచర క్రికెటర్ వీరేంద్ర సెహ్వాగ్&zwnj;తో కలిసి నెహ్రా కామెంట్రీ బాక్సులో కనిపించనున్నాడు. ఈ విషయాన్ని స్టార్ స్పోర్ట్స్ ఛానెల్ ట్విట్టర్ ద్వారా వెల్లడించింది. చిన్నప్పుడు ఢిల్లీలో వీరేంద్ర సెహ్వాగ్&zwnj;తో కలిసి క్రికెట్ ప్రాక్టీస్ చేసిన నెహ్రా.. తర్వాత అతడితో కలిసి దేశం తరఫున ఆడాడు. ఇప్పుడు కామెంట్రీ బాక్సులోనూ మిత్రుడితో కలిసి తన అనుభవాలను పంచుకోనున్నాడు.
ఆకాశ్ చోప్రా, కపిల్ దేవ్, ఇతర కామెంటేటర్లతో కలిసి నెహ్రా హిందీలో కామెంట్రీ వినిపించనున్నాడు. తన క్రికెట్ అనుభవాన్ని, విశ్లేషణ నైపుణ్యాన్ని ఈ ఫాస్ట్ బౌలర్ అభిమానులతో పంచుకోనున్నాడు. ఎప్పుడూ ఏదో ఒకటి మాట్లాడుతూనే ఉండే నెహ్రాకు కామెంటేటర్&zwnj; రోల్ అతికినట్లు సరిపోతుందేమో. ఈ సందర్భంగా నెహ్రాకు వెల్&zwnj;కమ్ చెబుతూ వీరూ కూడా ట్వీట్ చేశాడు.